Blaze7451/Wiki-th-20250601 huggingface dataset:
แม่แบบ:เหตุการณ์ปัจจุบัน/2550 มกราคม 8

* ไมโครซอฟท์เปิดตัวระบบปฏิบัติการใหม่ วินโดวส์โฮมเซิร์ฟเวอร์สำหรับครัวเรือนที่งานมหกรรมสินค้าอิเล็กทรอนิกส์เพื่อผู้บริโภค 2007 ( InformationWeek)- นายนรนิติ เศรษฐบุตร อดีตอธิการบดี ม.ธรรมศาสตร์ ได้รับเลือกเป็นประธาน ส.ส.ร. โดยไร้คู่แข่ง  (กปส.)- ครูจูหลิง ปงกันมูล เสียชีวิตลงแล้วด้วยอาการสงบที่ ร.พ.สงขลานครินทร์  (กปส.)- รัฐบาลเห็นควรให้ปี 2550 เป็นปีรณรงค์การใช้ภาษาไทยอย่างถูกต้อง  (กปส.)
}
งาน

งาน อาจหมายถึง- งาน กิจกรรมของมนุษย์
** การจ้างแรงงาน (hire of service), สัญญาให้ทำงาน (service) ขึ้น
** อาชีพ (job หรือ occupation), งานที่ทำเป็นประจำเพื่อเลี้ยงชีพ
*** วิชาชีพ (profession), อาชีพที่ต้องอาศัยวิชาความรู้ความชำนาญ
*** งานอาชีพ (career)- งาน (ฟิสิกส์) ในทางฟิสิกส์คือปริมาณของ แรง × ระยะทาง- งาน (หน่วยวัดพื้นที่) หน่วยวัดพื้นที่ของไทย- การพิธีหรือการรื่นเริงที่คนมาชุมนุมกัน เรียกโดยย่อว่า งาน
** งานฉลอง งานเลี้ยง หรือปาร์ตี้
น้ำคือชีวิต

น้ำคือชีวิต เป็น "สารคดีดนตรีเล่าเรื่อง" ที่จัดทำขึ้นโดยประภาส ชลศรานนท์ และ บริษัท เวิร์คพอยท์ เอ็นเทอร์เทนเมนท์ จำกัด (มหาชน) ร่วมกับปูนซิเมนต์ไทย เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีฉลองสิริราชสมบัติครบ 60 ปี พ.ศ. 2549 เป็นการถ่ายทอดพระราชกรณียกิจเกี่ยวกับ "น้ำ" ให้พสกนิกรชาวไทยทั่วประเทศได้เห็น และตระหนักถึงสิ่งที่ทรงทำเกี่ยวกับเรื่องของ "น้ำ" มาโดยตลอด เพื่อออกอากาศทุกวันอาทิตย์ ตลอดเดือนธันวาคม พ.ศ. 2549 เริ่มตั้งแต่วันที่ 3 ธันวาคม พ.ศ. 2549 ทาง สถานีวิทยุโทรทัศน์กองทัพบกช่อง 5 เวลา 16.30 - 17.00 น. และทางเนชั่น แชนแนล ไททีวี ช่อง 1 ทุกวันจันทร์ เวลา 18.30 น. 
สารคดีดนตรี "น้ำคือชีวิต" ได้กลับมาออกอากาศเป็นครั้งที่ 2 ในวันอาทิตย์ ตลอดเดือนธันวาคม พ.ศ. 2550 เนื่องในโอกาสมหามงคลเฉลิมพระชนมพรรษา 80 พรรษา 5 ธันวาคม 2550 เริ่มตั้งแต่วันอาทิตย์ที่ 2 ธันวาคม ทางสถานีโทรทัศน์สีกองทัพบกช่อง 7 เวลา 17.00 - 17.30 น.  และครั้งล่าสุด ออกอากาศทางสถานีวิทยุโทรทัศน์กองทัพบกช่อง 5 ในวันพฤหัสบดี ช่วงเดือนมกราคม พ.ศ. 2553 เวลา 23.30 - 00.10 น. เป็นการคั่นเวลาก่อนจะเปลี่ยนเป็นรายการตลกหกฉาก
สารคดีนี้แบ่งออกเป็น 4 ตอนหลัก ๆ ประกอบด้วย- ตอนที่ 1 - เกี่ยวกับ น้ำ ที่เป็นแหล่งกำเนิดชีวิต นำเสนอโดยกลุ่มดนตรีเฉลียง- ตอนที่ 2 - เกี่ยวกับ น้ำท่วม นำเสนอโดยวงคาราบาว- ตอนที่ 3 - เกี่ยวกับ น้ำเสีย นำเสนอโดยวงโมเดิร์นด็อก- ตอนที่ 4 - เกี่ยวกับ บทสรุป (ทั้ง 3 วงข้างต้นร่วมนำเสนอ)
รูปแบบการนำเสนอของสารคดีดนตรีนั้นมีการใช้ตัวแสดงนำเรื่อง 4 คน และวิทยากรรับเชิญ ประกอบด้วยกราฟิกและแอนิเมชันในการอธิบายสื่อเนื้อหาเกี่ยวกับโครงการอันเนื่องมาจากพระราชดำริ เกี่ยวกับน้ำ เช่น ฝนหลวง, ฝายชะลอน้ำ, การสร้างเขื่อน, การบริหารจัดการน้ำ, การบำบัดน้ำเสียอุตสาหกรรมด้วยวิธีธรรมชาติ, ฯลฯ

**เพลงประกอบ**
เฉลียง , คาราบาว, โมเดิร์นด็อก
# น้ำคือชีวิต  
เฉลียง
# แผ่นดินนี้ก่อนเคย  
# เลี้ยงเมฆ   
# น้ำคือชีวิต           
คาราบาว
# เวิ้งว้าง              
# แก้มลิง              
# น้ำคือชีวิต            
โมเดิร์นด็อก
# เพราะไหลผ่านเมือง     
# บ่อน้ำสามบ่อ         
# น้ำคือชีวิต

**อ้างอิง**
  ฟังสารคดีดนตรีเล่าเรื่อง "น้ำคือชีวิต" date=2007-01-09 -  บทความประภาส ชลศรานนท์ เพลงเฉลิมพระเกียรติ "น้ำคือชีวิต" โดยสกุณา ประยูรศุข หนังสือพิมพ์มติชนรายวัน 1 ธค.49-  ข่าวและความเคลื่อนไหว ของบริษัทในกลุ่มเครือซีเมนต์ไทย date=2007-03-11 -  เพลงสารคดี "น้ำคือชีวิต"fix-attempted=yes - ดูสารคดี "น้ำคือชีวิต" ย้อนหลัง 4 ตอนรวด ทางยูทูบเวิร์ดพอยท์
หมวดหมู่:รายการโทรทัศน์ช่อง 5
หมวดหมู่:รายการโทรทัศน์โดยเวิร์คพอยท์ เอ็นเทอร์เทนเมนท์
หมวดหมู่:รายการพิเศษทางโทรทัศน์ในปี พ.ศ. 2549
หมวดหมู่:รายการพิเศษทางโทรทัศน์ไทยในคริสต์ทศวรรษ 2000
หมวดหมู่:ภาพยนตร์สารคดีทางโทรทัศน์ไทยในคริสต์ทศวรรษ 2000
หมวดหมู่:รัชกาลที่ 9
หมวดหมู่:เพลงไทย
หมวดหมู่:เฉลียง
หมวดหมู่:คาราบาว
เจ้รายดอย

ไฟล์:Maidams (N-AS-24).jpg|thumb|200px|กลุ่มสุสาน มอยด้ำ ทั้งสี่
เจ้รายดอย หรือ จาไรเทว (চৰাইদেও) เป็นราชธานีแห่งแรกของอาณาจักรอาหม แต่เดิมราชธานีเจ้รายดอยมีชื่อเดิมว่า "อภัยปุระ" ส่วนชื่อ เจ้รายดอย ซึ่งนามของเมืองมีความหมายตามภาษาอาหม มีความหมายว่า เมืองที่เรียงรายอยู่บนเขา และภายหลังได้ออกเสียงเพี้ยนเรียกชื่อเมืองดังกล่าวว่า "จรวยเทพ" (Charaideo)
ราชธานีแห่งนี้ทำหน้าที่เป็นนครหลวงตั้งแต่ปี ค.ศ. 1228 โดยกษัตริย์เจ้าหลวงเสือก่าฟ้า กษัตริย์พระองค์แรกของอาหม และเป็นราชธานีเรื่อยมาจนถึงสมัยท้าวคำถี่ ภายหลังเมื่อเข้าสู่รัชกาลเจ้าฟ้าเสือดัง จึงได้ย้ายนครหลวงไปที่ราชธานีจรากุรา ในการต่อมา แต่อดีตราชธานีเจ้รายดอยยังมีความสำคัญต่อประวัติศาสตร์ของอาหมอยู่ไม่น้อย เพราะถือว่าเป็นเมืองที่ศักดิ์สิทธิ์ซึ่งเป็นที่ฝังพระศพของเหล่าเจ้าฟ้า
ปัจจุบันเจ้รายดอยเป็นส่วนหนึ่งของเมืองศิวสาคร (শিৱসাগৰ Xiwôxagôr) รัฐอัสสัม ซึ่งตั้งอยู่ห่างออกไปราว 30 กิโลเมตร และได้รับความเสียหายจากโจรที่เข้ามาขุดเอาของมีค่าไป ในปี ค.ศ. 2006 ได้มีการเสนอชื่อให้ขึ้นทะเบียนเป็นมรดกโลกของยูเนสโก

**อ้างอิง**
 ฉัตรทิพย์ นาถสุภา และเรณู วิชาศิลป์. การศึกษาประวัติศาสตร์ไทอาหม. พิมพ์ครั้งที่ 2. กรุงเทพฯ:สร้างสรรค์, 2552 ISBN 978-974-9936-15-3 - Phukan, J. N. (1992). "The Tai-Ahom Power in Assam". In Barpujari, H. K.. The Comprehensive History of Assam. 2. Guwahati: Assam Publication Board. pp. 49–60
หมวดหมู่:อาณาจักรอาหม
หมวดหมู่:เมืองหลวงเก่า
พกะตา

ราชธานีพกะตา เป็นราชธานีแห่งที่สามของอาณาจักรอาหม ในสมัยของพระเจ้าสุหังเมือง (ทิหิงเกียราชา) ราชธานีบาคาตาตั้งอยู่ใกล้แม่น้ำทิหิง ต่อมาในรัชกาลของพระเจ้าสุเคลนเมือง จึงย้ายราชธานีแห่งใหม่ไปยังราชธานีครหคาออน
หมวดหมู่:อาณาจักรอาหม
พาลี

พาลี เป็นลิงที่เป็นตัวละครตัวหนึ่งในเรื่องรามเกียรติ์ เป็นลิงเจ้าเมืองขีดขิน ที่มีฤทธิ์มากที่สุดตัวหนึ่ง  มีกายสีเขียว เป็นโอรสของพระอินทร์ กับ นางกาลอัจนา เดิมชื่อ กากาศ ตอนเด็กโดนฤๅษีโคดมสาปให้กลายเป็นลิงเช่นเดียวกันกับสุครีพ ซึ่งเป็นน้องชาย เพราะรู้ว่าทั้ง 2 เป็นลูกชู้  ต่อมาพระอินทร์ผู้เป็นบิดา ได้สร้างเมืองชื่อ ขีดขินให้พาลีปกครอง และตั้งชื่อให้ใหม่ว่า กากาศ  ภายหลังได้เปลี่ยนชื่อเป็น พาลี  เคยต่อสู้กับ ทรพี ควายที่ฆ่า ทรพา พ่อของตนเอง ที่มีเทวดาอารักขาขาทั้งสี่ข้างและสองเขา  ซึ่งพาลีจะต้องเข้าไปสู้ในถ้ำสุรกานต์ ก่อนไปได้สั่งเสียสุครีพไว้ว่า ถ้าผ่านไปเจ็ดวันแล้ว ถ้าตนไม่กลับมา ให้ไปดูรอยเลือด ถ้าเลือดข้นนั้นคือ เลือดทรพี ถ้าเลือดใสนั้นคือเลือดตน
ตอนที่เขาพระสุเมรุทรุดเอียงจากการสู้รบกันระหว่างรามสูรกับพระอรชุน พาลีกับสุครีพได้ช่วยชลอเขาให้ตั้งตรงดังเดิม พระอิศวรจึงฝากนางดารามากับพาลีเพื่อให้กับสุครีพผู้เป็นน้อง พาลีได้ยึดนางดาราไว้เป็นภรรยาเสียเอง  พาลีเคยแย่งนางมณโฑกับทศกัณฐ์เมื่อตอนที่เหาะผ่านเมืองขีดขินด้วย  และมีบุตรกับนางมณโฑ คือ องคต  
สุดท้ายพาลีสิ้นชีวิตจากศรของพระราม ขณะที่พระรามแผลงศรใส่พาลี พาลีจับศรไว้ได้ พาลีจึงได้เห็นร่างที่แท้จริงของพระราม ว่าเป็นพระนารายณ์อวตาร จึงได้สำนึกผิด และเรียกสุครีพมาสั่งสอน ซึ่งเรียกว่า "พาลีสอนน้อง" และฝากฝังเมืองขีดขินไว้ จากนั้นก็ปล่อยให้ศรปักอกตาย หลังจากที่พาลีตายได้ไปเกิดเป็นเทพบุตรพาลีบนสวรรค์ ได้มีบทบาทตอนไปทำลายพิธีชุบหอกกบิลพัทของทศกัณฐ์
ในศาสนาฮินดูพาลีไม่ได้ยึดนางดาราภรรยาของสุครีพ และเป็นกษัตริย์ที่ทรงคุณธรรม เขาตายเนื่องจากพระรามลอบสังหารเขาในขณะต่อกรกับสุครีพ ในชาติต่อไปเขาไปเกิดเป็นนายพรานจาราและสังหารพระกฤษณะซึ่งเป็นพระรามในชาติก่อน

**ลักษณะของพาลี**
พาลีเป็นลิง มีกายสีเขียวอ่อน  ปากอ้า  มีชฎายอดบัด

**พาลีในประเทศไทย**

**โคลงจิตรกรรมฝาผนังเรื่องรามเกียรติ์ระเบียงวัดพระศรีรัตนศาสดาราม**
ภาพจิตรกรรมฝาผนังชุดรามเกียรติ์นี้เริ่มเขียนตั้งแต่ภาพพระนารายณ์อวตารในปางต่าง ๆ ก่อนที่จะอวตารมาเป็น พระราม ในเรื่องรามเกียรติ์ ภาพเขียนนี้มีทั้งหมด 178 ห้อง มีทั้งคำบรรยายใต้ภาพและคำบรรยายเป็นโคลงสลักบนแผ่นหินอ่อนติดอยู่ที่ เสารอบพระระเบียง และมีภาพตัวละครสำคัญอีก 80 ภาพ ซึ่งส่วนใหญ่เป็นฝ่ายอสูรและฝ่ายวานร เขียนอยู่ตามซุ้มประตูและมุขพระระเบียง โคลงประจำภาพว่า

**อ้างอิง**
  รามเกียรติ์ตอน “พาลีสอนน้อง” บอก ๑๐ วิธีทำงานให้เจ้านายรัก date=2009-07-24 -  หัวโขน-สำนักงานคณะกรรมการวัฒนธรรมแห่งชาติ www.culture.go.th date=2009-08-02 -  สีที่ใช้กับหัวโขน  date=2016-03-05 -  จารีตนาฏศิลป์ไทย โดย นาย ประเมษฐ์ บุณยะชัย date=2016-03-05 -  การแสดงโขนเรื่องรามเกียรติ์ชุดพาลีสอนน้อง ของกรมศิลปากร ณ.หอประชุมใหญ่ ศูนย์วัฒนธรรมแห่งประเทศไทยวันอาทิตย์ที่ ๒๙ มีนาคม ๒๕๕๒fix-attempted=yes 
หมวดหมู่:ตัวละครในรามเกียรติ์
หมวดหมู่:ตัวละครที่เป็นลิง
หมวดหมู่:ตัวละครที่เป็นพระมหากษัตริย์
พ
หมวดหมู่:ตัวละครที่ฆ่าตัวตาย
พิกัดภูมิศาสตร์

ไฟล์:WorldMapLongLat-eq-circles-tropics-non.png|thumb|440px|แผนที่โลกแสดงพิกัดภูมิศาสตร์;  ดูรุ่นที่ใหญ่กว่านี้ date=2006-11-01  (pdf, 1.8MB)
ภาพทรงกลมประกอบมุม ซึ่งใช้เป็นหลักในการระบุพิกัดภูมิศาสตร์ของตำแหน่งใด ๆ บนผิวโลก
พิกัดภูมิศาสตร์ (geographic coordinate system) คือสิ่งที่บอกให้เราทราบถึงตำแหน่งของสถานที่ต่าง ๆ บนผิวโลก โดยยึดตามระบบพิกัดทรงกลม (spherical coordinate system) ชาวบาบิโลเนียเป็นผู้คิดแนวคิดพิกัดภูมิศาสตร์ขึ้น ต่อมาโตเลมี นักปราชญ์ชาวกรีกเป็นผู้ปรับปรุงแนวคิดนี้อีกครั้ง โดยให้หนึ่งวงกลมมีมุม 360 องศา
พิกัดภูมิศาสตร์ในปัจจุบัน ประกอบด้วยสองส่วน คือละติจูด และลองจิจูด ดังจะได้อธิบายต่อไปนี้- ละติจูด คือมุมที่วัดระหว่างจุดใด ๆ กับเส้นศูนย์สูตร มีค่าสูงสุด 90 องศา เส้นที่ลากต่อประเทศเชื่อมทุกจุดที่มีละติจูดเท่ากันเราเรียกว่า เส้นขนาน (parallel) เวียนเป็นวงกลมรอบโลก โดยขั้วโลกแต่ละขั้วจะมีค่าละติจูดเป็น 90 องศา เช่น ขั้วโลกเหนือมีละติจูด 90 องศาเหนือ เป็นต้น- ลองจิจูด คือมุมที่วัดระหว่างจุดใด ๆ กับเส้นเมอริเดียนที่ศูนย์ มีค่าสูงสุด 180 องศา ซึ่งพาดผ่านหอดูดาวหลวงกรีนิช สหราชอาณาจักร เส้นที่ลากต่อเชื่อมทุกจุดที่มีลองจิจูดเท่ากันจะเรียกว่า เส้นเมริเดียน (meridian) โดยเส้นเมริเดียนมีทั้งสิ้นรวม 360 เส้น
เมื่อนำมุมสองมุมข้างต้นของจุดหนึ่ง ๆ มาประกอบเข้าด้วยกันแล้ว ก็จะได้พิกัดภูมิศาสตร์ของจุดนั้น ซึ่งบอกได้ 3 วิธี คือ
# องศา-ลิปดา เช่น กรุงเทพมหานครตั้งอยู่ที่ละติจูด 13 องศาเหนือ 45 ลิปดา
# องศา-ลิปดา-พิลิปดา
# องศาแบบทศนิยม
การแปลงองศาแบบ องศา-ลิปดา-พิลิปดา หรือ องศา-ลิปดา เป็นองศาแบบทศนิยม ทำได้ดังนี้
# นำพิลิปดาหาร 3600
# นำลิปดาหาร 60
# นำผลที่ได้จากข้อ 1 และ 2 บวกกัน แล้วนำไปบวกกับองศา ก็จะได้องศาแบบทศนิยม

**แหล่งข้อมูลอื่น**
  ข้อมูลประเทศต่าง ๆ ของหน่วยสืบราชการลับสหรัฐ date=2011-03-11 -  Worldwide Geogr.Coordinates & Satellite images-  Global Gazetteer-  เว็บไซต์สำหรับแปลงหน่วยทางพิกัดภูมิศาสตร์
หมวดหมู่:การเดินเรือ
หมวดหมู่:การทำแผนที่
หมวดหมู่:ภูมิมาตรศาสตร์
หมวดหมู่:รหัสภูมิศาสตร์
แอกุกกา (ประเทศเกาหลีใต้)

เพลงรักแผ่นดิน (MR= Aegukka) อ่านในภาษาไทยว่า แอกุกกา เป็นเพลงชาติประเทศเกาหลีใต้ เชื่อกันว่าคำร้องได้ประพันธ์ขึ้นเมื่อ พ.ศ. 2439 (ปรากฏคำจารึกอยู่ที่ประตูอิสรภาพ หรือ the Independence Gate ในโซล ประเทศเกาหลีใต้) โดยนักการเมืองชื่อ ยอนชินโฮ  (윤치호) หรือ อัน ชางโฮ (안창호) ซึ่งใช้นามปากกา โทซาน (도산) ผู้นำในการต่อสู้เพื่อเอกราชของเกาหลี และเป็นนักการศึกษา 
แต่เดิมเพลงนี้ใช้ทำนองเพลงออลด์แลงไซน์ ซึ่งเป็นเพลงปีใหม่ของชาวสกอตแลนด์ รวมทั้งยุโรปและสหรัฐอเมริกาในปัจจุบัน ในช่วงที่เกาหลีตกเป็นอาณานิคมของญี่ปุ่น ชาวเกาหลีโพ้นทะเลได้ขับร้องเพลงนี้ เพื่อขอพรให้ประเทศเกาหลีได้รับอิสรภาพ ต่อมานักดนตรีเกาหลีในสเปนคนหนึ่งชื่ออันอิกแท (안익태) ได้ประพันธ์ทำนองเพลงปัจจุบันแทนที่ทำนองเพลงโอลด์ แลง ไซน์ เมื่อปี พ.ศ. 2478 หลังจากได้เข้าทำงานกับรัฐบาลเฉพาะกาลสาธารณรัฐเกาหลีที่เซี่ยงไฮ้ ประเทศจีน ซึ่งรัฐบาลดังกล่าวก็ได้ใช้เพลงนี้เป็นเพลงชาติของตนเอง 
หลังจากประเทศเกาหลีสามารถปลดปล่อยตนเองจากการปกครองของญี่ปุ่นแล้ว สามปีต่อมาเพลงนี้ก็ได้มีการบรรเลงอีกครั้งในพิธีฉลองการสถาปนาสาธารณรัฐเกาหลี ในวันที่ 15 สิงหาคม พ.ศ. 2491 โดยนายอี ซึง-มัน (리승만) ประธานาธิบดีคนแรกของสาธารณรัฐเกาหลี ได้ออกประกาศรับรองเพลงแอกุกกาเป็นเพลงชาติในปีเดียวกัน
อนึ่ง เพลงชาติของเกาหลีเหนือก็มีชื่อว่าแอกุกกาเช่นกัน หากแต่การสังเกตว่าเพลงแอกุกกาเพลงใดเป็นของเกาหลีเหนือหรือเกาหลีใต้ ให้ดูที่การสะกดในอักษรโรมันเป็นหลัก เพราะการถ่ายเสียงเป็นอักษรโรมันของเกาหลีใต้กับเกาหลัเหนือเป็นคนละระบบกัน โดยเพลงชาติเกาหลีใต้จะเขียนว่า "Aegukga" ส่วนของเกาหลีเหนือจะเขียนว่า "Aegukka"

**เนื้อร้อง**

**คำแปล**
ตราบทะเลบูรพา (ทงแฮ) แห้งเหือดไป ขุนเขาแพ็กดู (แพ็กดูซัน) ไซร้ทลายสิ้น 
เทวาจักพิทักษ์แผ่นดินเราชั่วนิรันดร์
:บทรับ
:ดอกมูกุงฮวาภูผาสายธารเด่นงามสามพันลี้
:ชนเกาหลีอันยิ่งใหญ่ (แทฮันซารัม) จักพิทักษ์มาตุภูมิ (แทฮัน) ตราบชั่วนิรันดร์
สนเฒ่าแห่งภูใต้ (นัมซาน) ดุจสวมเกราะเหล็ก
ยืนตระหง่านมั่นคงท้าลมหนาว ดุจดวงภาวจิตแห่งเรา
:บทรับ
นภาคราเก็บเกี่ยว กระจ่างสูงสดใสไร้เมฆา 
จันทร์กระจ่าง ดั่งเราคงมั่นไม่ผันแปร
:บทรับ
ด้วยดวงจิตด้วยดวงใจจักภักดี 
ทั้งทุกข์ทั้งสุข จักรักแผ่นดิน
:บทรับ

**ดูเพิ่ม**
 แอกุกกา (ประเทศเกาหลีเหนือ)- แอกุกกา (จักรวรรดิเกาหลี)

**อ้างอิง**

**แหล่งข้อมูลอื่น**
  Streaming audio, lyrics and info-  Republic of Korea National Anthem-  nationalanthems.info-  아이러브 KBS-  맹세문 애국가 다운로드 | 경상남도교육청 date=2021-10-30 -  업무 안내> 장차관직속기관> 의정관> 국가상징> 국민의례-  "Aegugka" sung to the tune of "Auld Lang Syne" date=2018-06-14 
กเกาหลีใต้
หมวดหมู่:สัญลักษณ์ของประเทศเกาหลีใต้
เท้าเทียม (ชีววิทยา)

เท้าเทียม (Pseudopod หรือ Pseudopodia) คือส่วนที่ใช้เคลื่อนที่ชั่วคราวของเซลล์จำพวกยูคาริโอต (eukaryotic cell) ซึ่งมีลักษณะเป็นเซลล์แบบง่ายที่ไม่มีนิวเคลียสเด่นชัด เซลล์ที่มีเท้าเทียมจะถูกจัดให้อยู่ในจำพวกอะมีบอยด์ (ameboid) โดยอะมีบอยด์นั้นไม่ได้จำกัดเฉพาะอะมีบา แต่ยังรวมไปถึงเซลล์เม็ดเลือดขาวและโปรติสต์หลายชนิดอีกด้วย

**การยื่นของเท้าเทียม**
เท้าเทียมนั้นไม่ใช่โครงสร้างในการเคลื่อนที่เสียทีเดียว แต่เป็นแค่การดันเยื่อหุ้มเซลล์ให้โป่งออกมา และให้ผิวหน้าของเซลล์ที่ยื่นออกมา ทำหน้าที่ในการเคลื่อนที่อะมีบอยด์ โดยการดันนั้นเกิดขึ้นจากปฏิกิริยาโพลีเมอไรเซชัน (polymerization) ที่ทำให้โปรตีนแอคติน (actin) รวมตัวและแยกตัว กลายเป็นไมโครฟิลาเมนท์หรือแอคตินฟิลาเมนท์ (microfilament หรือ actin filament) ซึ่งทำให้ไซโทพลาสซึม (cytoplasm) ในเซลล์อะมีบอยด์ที่มีอยู่ 2 ส่วนคือเอ็กโทพลาสซึม (ectoplasm) หรือไซโทพลาสซึมชั้นนอกที่มีลักษณะเป็นสารกึ่งแข็งกึ่งเหลว เรียกว่าเจล (gel) และเอ็นโดพลาสซึม (endoplasm) หรือไซโทพลาสซึมชั้นในที่มีลักษณะเหลวกว่าเจล จะเรียกว่าโซล (sol) โดยไซโทพลาสซึมทั้งสองส่วนจะทำการเปลี่ยนสมบัติของตัวเอง โดยเจลจะเปลี่ยนสถานะไปเป็นโซล ในขณะเดียวกัน โซลก็จะเปลี่ยนสถานะไปเป็นเจล ซึ่งการเปลี่ยนสถานะดังกล่าวจะทำให้เกิดการไหลของไซโทพลาสซึมขึ้นโดยไซโทพลาสซึมจะไหลไปในทางเดียวกับทางที่เซลล์เคลื่อนที่ไป และดันเยื่อหุ้นเซลล์ส่วนนั้นให้โป่งออกมาเป็นเท้าเทียม ทำให้อะมีบอยด์สามารถเคลื่อนที่ได้ โดยเรียกการเคลื่อนที่แบบนี้ว่าการเคลื่อนที่แบบอะมีบา

**หน้าที่ของเท้าเทียม**

**หน้าที่เชิงกล**
เท้าเทียมเป็นหนึ่งในโครงสร้างการเคลื่อนที่ของสิ่งมีชีวิตเซลล์เดียวสามวิธี โดยอีกสองโครงสร้างคือแฟลเจลลัม และซิเลีย

**หน้าที่เชิงรับประสาท**
เท้าเทียมสามารถที่จะจับอาหารได้ผ่านวิธีการฟาโกไซโทซิส โดยเท้าเทียมที่มีความสามารถนี้มักอยู่ในโปรติสท์หลายชนิดด้วยกัน แต่ก็มีเท้าเทียมที่ทำหน้าที่จับสิ่งแปลกปลอม ไม่ใช่อาหาร เช่นในเซลล์ฟาโกไซท์ที่อยู่ในสิ่งมีชีวิตหลายเซลล์
หมวดหมู่:กายวิภาคศาสตร์เซลล์
หมวดหมู่:เซลล์
แฟลเจลลัม

แฟลเจลลัม (flagellum, pron; รูปพหูพจน์: flagella) เป็นส่วนที่ยื่นออกมาจากตัวเซลล์มีลักษณะคล้ายแส้ พบในแบคทีเรียและเซลล์ยูคารีโอตบางชนิดซึ่งเรียกว่าพวกแฟลเจลเลต หน้าที่หลักของแฟลเจลลาคือการเคลื่อนที่ของเซลล์ แต่ก็พบเป็นออร์แกเนลล์รับรู้เช่นกัน ด้วยความไวต่อเคมีบางชนิดหรือต่ออุณหภูมินอกเซลล์ โครงสร้างคล้ายกันในพวกอาร์เคีย มีหน้าที่คล้ายกันแต่มีโครงสร้างที่ต่างกัน มีชื่อเรียกว่าอาร์เคียลลัม (archaellum)
คำว่า แฟลเจลลัม มาจากภาษาละติน แปลว่าแส้
ตัวอย่างของแบคทีเรียแฟลเจลเลตคือ แบคทีเรียก่อฝีหนอง (ulcer) ชื่อ Helicobacter pylori ซึ่งใช้แฟลเจลลาของมันในการผลักตัวเองไปตามเมือกหุ้มผนังจนไปถึงเอพิเธเลียมของกระเพาะ อีกตัวอย่างหนึ่งของเซลล์แฟลเจลเลตคือเซลล์อสุจิของสัตว์เลี้ยงลูกด้วยนม ซึ่งใช้แฟลเจลล้มเส้นเดียวของมันในการว่ายไปตามท่อระบบสืบพันธุ์ของเพศหญิง แฟลเจลลาในยูคารีโอตนั้นมีโครงสร้างเหมือนกันกับซิเลีย ถึงแม้จะมีการแยกมันออกจากกันด้วยแง่มุมของความยาวและการใช้งาน

**อ้างอิง**
หมวดหมู่:เซลล์
หมวดหมู่:ออร์แกเนลล์
แอนดรูว์ แจ็กสัน

แอนดรูว์ แจ็กสัน  (Andrew Jackson; 15 มีนาคม 2310 – 8 มิถุนายน 2388) มีชื่อเล่นว่า “โอลด์ฮิกกอรี่ (Old Hickory) รัฐบุรุษอเมริกันและประธานาธิบดีคนที่ 7 แห่งสหรัฐ (พ.ศ. 2372 – 2380) เกิดที่เมืองแวกซ์ฮอว์ รัฐเซาท์แคโรไลนา จบการศึกษาด้านกฎหมายและได้รับเลือกเป็นสมาชิกรัฐสภาจากรัฐเทนเนสซี เมื่อ พ.ศ. 2339 เป็นสมาชิกวุฒิสภาเมื่อ พ.ศ. 2340 และระหว่าง พ.ศ. 2341 - 2347 ได้ดำรงตำแหน่งผู้พิพากษาศาลสูง อีกทั้ง ก่อนหน้านี้ แอนดรูว์ แจ็กสันยังเคยเป็นนักค้าที่ดินและนักค้าทาสอยู่ระยะหนึ่งด้วย

**ชีวิตและงาน**
ใน พ.ศ. 2364 แอนดรูว์ แจ็กสันดำรงตำแหน่งผู้ว่าการรัฐฟลอริดาฝ่ายทหาร ต่อมาในช่วงเวลาสงครามต่อสู้กับอังกฤษเมื่อ พ.ศ. 2355 แอนดรูว์ แจ็กสันได้รับมอบหมายให้เป็นผู้บัญชาการกองทัพอเมริกันส่วนใต้ ชื่อเสียงอันโด่งของแอนดรูว์ แจ็กสันเริ่มจากสงครามเมื่อครั้งที่รบกับอินเดียนแดงที่ครีก และมีชื่อเสียงมากขึ้นอีกครั้งจาการได้ชัยชนะต่อกองทัพอังกฤษที่นิวออร์ลีนส์ (พ.ศ. 2358) เหตุผลสำคัญที่ทำให้แอนดรูว์ แจ็กสันได้รับเลือกเป็นประธานาธิบดีเนื่องมาจากการได้รับการสนับสนุนอย่างท่วมท้นเกี่ยวกับนโยบายการพัฒนาแบบใหม่ที่เรียกกันภายหลังว่า “ประชาธิปไตยแจ็กสัน” (Jacksonian democracy) แอนดรูว์ แจ็กสันมีอิทธิพลและเป็นศูนย์กลางของวงการเมืองอเมริกันระหว่าง พ.ศ. 2363 – 2372
อนุสาวรีย์แอนดรู แจ็กสันที่เมืองนิวออร์ลีนส์
ชื่อสมญา “โอลด์ฮิกกอรี” ที่ได้มาก็เนื่องการเป็นที่ได้รับการยอมรับว่าเป็นคนบึกบึนอดทน แอนดรูว์ แจ็กสันนับเป็นประธานาธิบดีคนแรกที่เกี่ยวข้องสัมพันธ์กับเขตชายแดนอเมริกัน แม้จะเกิดทางใต้คือที่เซาท์แคโลไลนา แต่เกือบตลอดชีวิต 
แจ็กสันนับเป็นประธานาธิบดีคนแรกที่เกี่ยวข้องสัมพันธ์กับเขตชายแดนอเมริกัน

**ดูเพิ่ม**
 สนธิสัญญาไมตรีและพาณิชย์ ค.ศ. 1833 (สนธิสัญญาโรเบิร์ต) - สนธิสัญญาฉบับแรกที่กรุงรัตนโกสินทร์ลงนามกับสหรัฐ 

**อ้างอิง**
  The Cambridge Biographical Encyclopedia, Second Edition, Cambridge University Press 2000
1845

หมวดหมู่:บุคคลที่เกิดในปี พ.ศ. 2310
หมวดหมู่:ประธานาธิบดีสหรัฐ
อแอนดรูว์ แจ็กสัน
อแอนดรูว์ แจ็กสัน
หมวดหมู่:บุคคลจากรัฐเซาท์แคโรไลนา
หมวดหมู่:บุคคลจากรัฐเทนเนสซี
หมวดหมู่:เสียชีวิตจากภาวะบวมน้ำ
หมวดหมู่:เสียชีวิตจากวัณโรค
หมวดหมู่:ผู้รอดชีวิตจากการลอบสังหาร
หมวดหมู่:ผู้รอดชีวิตจากฝีดาษ
หมวดหมู่:บุคคลในประวัติศาสตร์กรุงรัตนโกสินทร์
แม่แบบ:เหตุการณ์ปัจจุบัน/2550 มกราคม 9

* แอปเปิลเปิดตัวโทรศัพท์มือถือไอโฟน- พ.ต.อ.น.พ.ไพบูลย์ มะระพฤกษ์วรรณ ศัลยแพทย์ประจำโรงพยาบาลตำรวจ  ได้เปิดแถลงข่าวเลิฟโลชั่น ยารักษาโรคหย่อนสมรรถภาพทางเพศชนิดทาเฉพาะที่ รายแรกของโลก  (คมชัดลึก)- ญี่ปุ่นจัดตั้งกระทรวงกลาโหมอย่างเต็มรูปแบบแล้วซึ่งถือเป็นครั้งแรกนับตั้งแต่สิ้นสุดสงครามโลกครั้งที่สอง  (คมชัดลึก)
}
ผักกาดหัว

ผักกาดหัว (  Raphanus sativus subsp. longipinnatus) หรือชื่ออื่น ๆ เช่น หัวผักกาด, หัวไช้เท้า (p=cài tóu เพ็งอิม: cai3 tao5) หรือ หัวไชเท้า เป็นสปีชีส์ย่อยของ ผักกาดหัวสีแดง (R. sativus) ในอาหารญี่ปุ่นหัวไช้เท้าดิบมาขูดฝอยลงในซีอิ๊วและซอสต่าง ๆ ใช้เป็นน้ำจิ้ม ใส่ในต้มเค็ม และนิยมต้มปลาหมึกสดกับผักกาดหัวเพื่อช่วยให้เนื้อปลาหมึกนุ่มน่ารับประทาน ชาวจีนนำมาดองแล้วตากแห้งเป็นหัวไช้โป๊ ใช้กินกับข้าวต้ม แกงจืดหรือผัดไข่  หัวผักกาดขาวสดในอาหารจีนใช้ใส่ในแกงจืด ขนมหัวผักกาด ในอาหารไทยใช้ทำแกงจืด แกงส้ม  ในอาหารกัมพูชาใช้เป็นผักสด กินกับน้ำพริกปลาร้าผัด  ในอาหารพม่านำไปทำส้มตำ ดองแล้วนำมายำ ในอาหารเกาหลีใช้ทำกิมจิ ในอาหารเวียดนามใช้ซอยใส่ในน้ำจิ้มต่าง ๆ ใส่ในต้มจืด ต้มเค็ม
ชาวจีนโบราณนำผักกาดหัวมาใช้รักษาโรคหัดในเด็ก

**ลักษณะทางพฤกษศาสตร์**
“ไดคอนซากุระจิมะ” หัวไชเท้าที่ใหญ่ที่สุดในโลก!
รากหัวไซเท้ามีลักษณะทรงกลมรูปทรงกระบอก หรือ รูปกรวยยาว หรือรูปทรงอื่น ๆ ตามสายพันธุ์ หัวมีสีขาวจนถึงสีแดง เป็นส่วนที่นำมาประกอบอาหาร ส่วนปลายของรากหรือหัวมีรากฝอยขนาดเล็กแทงดิ่งลงด้านล่าง
ลำต้นหัวไชเท้ามีขนาดสั้น กลม และเป็นข้อสั้น ไม่มีกิ่งก้าน แทงออกบริเวณตรงกลางหรือรากของหัวไชเท้า
ใบหัวไซเท้า เป็นใบเดี่ยว แทงออกบริเวณข้อของลำต้น มีทั้งชนิดที่ขอบใบเรียบ และขอบใบเว้าลึก
ดอกหัวไชเท้า เป็นดอกสมบูรณ์เพศ เจริญออกจากกลางลำต้น มีก้านดอกยาว 50-100 ซม. ดอกมีสีขาวหรือขาวอมม่วง ประกอบด้วยกลีบเลี้ยง 5 อัน เรียงตัวเป็น 2 ชั้น ส่วนกลีบดอกมี 5 อัน มีต่อมน้ำหวานที่ฐานกลีบ ภายในดอกมีเกสรตัวผู้ 6 อัน และเกสรตัวเมีย 1 อัน ดอกบานในช่วงเช้า
ฝักของหัวไชเท้า ยาวประมาณ 2-6 ซม. มีสีเขียวเข้ม ฝักจะแก่จากด้านล่างขึ้นด้านบน เมื่อฝักแก่จะมีสีน้ำตาลเทา เนื้อฝักค่อนข้างแข็ง ไม่มีรอยแตกตามรอยตะเข็บ ภายในมีเมล็ดประมาณ 1-10 เมล็ด เมล็ดมีลักษณะกลม สีน้ำตาลถึงสีน้ำตาลแดง บางพันธุ์เป็นสีเหลือง ขนาดเมล็ดประมาณ 3 มม.

**อ้างอิง**
หมวดหมู่:ผัก
หมวดหมู่:วงศ์ผักกาด
หมวดหมู่:พืชหัว
หมวดหมู่:ผักเอเชีย
มาชิมาโร่

ตุ๊กตามาชิมาโร่มาชิมาโร่ (마시마로; Mashimaro) เป็นตัวการ์ตูนของเกาหลี โดยลักษณะเป็นกระต่ายอ้วนสีขาว โดยมีการเผยแพร่ทางอินเทอร์เน็ต เป็นรูปแบบแฟลชแอนิเมชั่น มาชิมาโร่ถูกสร้างขึ้นเมื่อปี ค.ศ. 2000 โดย คิม จองอึน (김재인: Kim Jae-In) และ ชัง มียอง (장미영; Jang Mi-Yeong) โดยตั้งใจว่าจะออกแบบการ์ตูนทำเว็บไซต์เพื่อการศึกษาของเด็กแต่ลูกค้าปฏิเสธ จึงนำมาทำเป็นการ์ตูนสั้นบนเว็บไซต์ www.n4.co.kr และได้รับความนิยมอย่างมาก
ชื่อมาชิมาโร่ มาจากขนมมาชเมลโล (marshmallow) เนื่องจากลักษณะกลมๆ ขาวๆ เหมือนขนมนั้นเอง

**ผลิตภัณฑ์**
หลังจากที่มาชิมาโร่ได้รับความนิยมแล้ว ได้ คิมและแจงขายลิขสิทธิ์ ให้ Seunghyeon International  ผลิตตุ๊กตามาชิมาโร่ออกจำหน่าย 3,000 ตัว ซึ่งขายหมดในหนึ่งสัปดาห์ หลายคนเข้าใจว่ามันคือเพศหญิง แม้ตอนนี้ก็ยังไม่ปรากฏแน่ชัด

**อ้างอิง**

**แหล่งข้อมูลอื่น**
  mashimashi.com-  (อังกฤษ) มาชิมาโร่ใน Flashlands.com date=2007-09-29 
หมวดหมู่:การ์ตูนเกาหลีใต้
หมวดหมู่:ตัวละครที่เป็นกระต่าย
หมวดหมู่:ตัวละครการ์ตูนเกาหลี
หมวดหมู่:ตัวละครการ์ตูนเกาหลีใต้
จรากุรา

จรากุรา (চৰাগুৱা) หรือที่รู้จักในนามราชธานีชากุยะ ถูกสถาปนาเป็นราชธานีในรัชสมัยสุดางฟ้า (โอรสมเหสีองค์รองของท้าวขำติ) เนื่องจากศาสนาพราหมณ์-ฮินดูเริ่มเพิ่มพูนมากในรัชกาลนี้ เดิมสุดางฟ้าสร้างเมืองใหม่ขึ้นที่โธลา แต่ภายหลังได้ย้ายมาอยู่ที่ชารากูจา (ชากุยะ) และราชธานีแห่งนี้ใกล้กับแม่น้ำทิหิง 
หมวดหมู่:อาณาจักรอาหม
หลวงพ่อโต วัดป่าเลไลยก์

หลวงพ่อโตวัดป่าเลไลยก์ เป็นพระพุทธรูปคู่บ้านคู่เมืองสุพรรณมาแต่โบราณกาล ตามพงศาวดารเหนือกล่าวว่า พระเจ้ากาแตโปรดให้บูรณะวัดป่าเลไลยก์ เมื่อ พ.ศ. 1724 แสดงว่าแสดงว่าวัดนี้ได้สร้างมาแล้วก่อนหน้านั้น 
องค์พระประดิษฐานอยู่ในวิหารที่สูงใหญ่ มองเห็นเด่นแต่ไกล เป็นพระพุทธรูปปูนปั้นปิดทองปางป่าเลไลยก์ขนาดใหญ่สูง 23 เมตรเศษ สร้างตามแบบศิลปอู่ทองรุ่นที่สอง ซึ่งเป็นศิลปะฝีมือสกุลช่างอู่ทองแท้ ๆ เดิมทีองค์พระประดิษฐานอยู่กลางแจ้ง พระหัตถ์ขวาหัก ช่างได้สร้างวิหารครอบ โดยให้ผนังวิหารชิดกับพระหัตถ์ขวา ส่วนทางพระหัตถ์ซ้ายให้มีที่ว่าง ด้านหลังองค์พระสร้างชิดกับผนังวิหารทำให้แข็งแรง นับเป็นความชาญฉลาดของช่างเป็นอย่างยิ่ง 
มีผู้สันนิษฐานว่า เดิมเป็นพระพุทธรูปปางปฐมเทศนา ประทับนั่งอยู่กลางแจ้ง พระกรทั้งสองข้างหักหายไป ผู้ที่มาบูรณใหม่ได้ทำเป็นปางป่าเลไลยก์ตามที่นิยมกันในสมัยหลัง ลักษณะประทับนั่งห้อยพระบาท พระหัตถ์ซ้ายวางคว่ำบนพระชานุข้างซ้าย พระหัตถ์ขวาวางหงายบนพระชานุข้างขวาในท่าทรงรับของถวาย พระวิหารที่สร้างครอบองค์พระ สร้างในรัชสมัยพระบาทสมเด็จพระจอมเกล้าเจ้าอยู่หัว จะเห็นว่าที่หน้าบันของพระวิหาร มีพระราชลัญจกรประจำพระองค์ คือเป็นรูปพระมหามงกุฎอยู่ระหว่างฉัตรคู่ปรากฏอยู่ 
วัดป่าเลไลยก์เป็นที่คุ้นของคนทั่วไป เนื่องจากปรากฏอยู่ในวรรณคดีเรื่องขุนช้างขุนแผน ขุนแผนเมื่อเยาว์วัยได้มาบวชเรียนที่วัดนี้ในชื่อว่าเณรแก้ว ความสำคัญของวัดป่าเลไลยก์ตามที่พรรณนาไว้ในเสภาเรื่องขุนช้างขุนแผน ตอนหนึ่งมีดังนี้ 
:  ทีนี้จะกล่าวเรื่องเมืองสุพรรณ
จะทำบุญให้ทานการศรัทธา 
หญิงชายน้อยใหญ่ไปแออัด 
ก่อพระเจดีย์ทรายเรียงรายไป  
ยามสงกรานต์คนนั้นก็พร้อมหน้า 
ต่างมาที่วัดป่าเลไลยก์ 
ขนทรายเข้าวัดอยู่ขวักไขว่ 
จะเลี้ยงพระกะไว้วันพรุ่งนี้......  
งานเทศกาลนมัสการหลวงพ่อโตวัดป่าเลไลยก์ มีปีละสองครั้ง คือในวันขึ้น 5-9 ค่ำ เดือน 5 และเดือน 12

โต
โต
โต
หมวดหมู่:พระพุทธรูปขนาดมหึมาในประเทศไทย‎
หมวดหมู่:สิ่งก่อสร้างในอำเภอเมืองสุพรรณบุรี
กาญจนาภา หงษ์เหิน

นางกาญจนาภา หงษ์เหิน เลขานุการส่วนตัวของคุณหญิงพจมาน ชินวัตร ที่ได้รับความไว้วางใจมาเป็นเวลาหลายปี นางกาญจนาเป็นผู้ที่ได้รับความไว้วางใจให้ดำเนินการเกี่ยวกับเอกสารกฎหมายต่างๆ รวมทั้งเกี่ยวกับการโอน และซื้อขายหุ้น บริษัท ชิน คอร์ปอเรชั่น จำกัด บริษัท เอสซี แอสเสท จำกัด สนามกอล์ฟอัลไพน์ ในส่วนของคุณหญิงพจมาน พ.ต.ท .ดร.ทักษิณ ชินวัตร นายบรรณพจน์ ดามาพงศ์ นางสาวยิ่งลักษณ์ ชินวัตร นายพานทองแท้ ชินวัตร นางสาวพิณทองทา ชินวัตร เป็นต้น
ด้านประวัติครอบครัว นางกาญจนาภา เป็น บุตรี นางเกศินี จิปิภพ
นางกาญจนาภา เป็น กรรมการบริหาร ของหลายบริษัท ในเครือชินคอร์ป เช่น เอสซี ออฟฟิซ พาร์ค ซึ่งดูแลบริหาร อาคารชินวัตรทาวเวอร์ 1,2 นางกาญจนาภา สมรสกับ นายวันชัย หงษ์เหิน ซึ่งเป็นเจ้าหน้าที่ห้องค้าหลักทรัพย์ บริษัทเงินทุนหลักทรัพย์ภัทรธนกิจ ซึ่งเป็นตัวแทนดำเนินการซื้อขายหุ้น ของตระกูลชินวัตร
หลังรัฐประหารในประเทศไทย พ.ศ. 2549 นาง กาญจนาภา ถูกคณะกรรมการตรวจสอบการกระทำที่ก่อให้เกิดความเสียหายต่อรัฐ เรียกเข้าให้การ ในกรณีการหลีกเลี่ยงภาษี ในกรณีตระกูลชินวัตรและดามาพงศ์ขายหุ้นกลุ่มบริษัทชินคอร์ป พร้อมกับนายพานทองแท้ และนางสาวพิณทองทา
หลังรัฐประหารในประเทศไทย พ.ศ. 2557 ในวันที่ 24 พฤษภาคม 2557 คณะรักษาความสงบแห่งชาติ มีคำสั่ง ฉบับที่ 13/2557 เรียกให้ นางกาญจนาภา รายงานตัว โดยเขาขอเลื่อนรายงานตัว แต่ได้มารายงานตัวในวันหลัง
ในวันที่ 17 ตุลาคม พ.ศ. 2560 นางกาญจนาภา เข้ารับทราบข้อหาฟอกเงินและสมคบกันฟอกเงิน ตามหมายเรียก กรมสอบสวนคดีพิเศษ
12 พ.ย. 2561 ศาลอาญาคดีทุจริตและประพฤติมิชอบกลางได้ออกหมายจับที่ จ.115/2561 ลงวันที่ 12 พ.ย. 2561 ให้จับตัวนางกาญจนาภา หงษ์เหิน และหมายจับที่ จ.116/2561

**อ้างอิง**
หมวดหมู่:เครือชินวัตร
สุดสาคร

สุดสาคร คือ ตัวละครในเรื่องพระอภัยมณี โดยสุดสาครเป็นลูกของพระอภัยมณีกับนางเงือกที่ช่วยเหลือพระอภัยมณีหนีมายังเกาะแก้วพิสดาร สุดสาครเกิดที่เกาะแก้วพิสดารและอยู่เติบโตกับพระฤๅษี เมื่อโตขึ้นสุดสาครจึงออกตามหาพ่อ โดยมีม้านิลมังกรเป็นพาหนะ
"แล้วสอนว่าอย่าไว้ใจมนุษย์         มัน
แสนสุดลึกล้ำเหนือกำหนด
ถึงเถาวัลย์พันเกี่ยวที่เลี้ยวลด       ก็ไม่
คดเหมือนหนึ่งในน้ำใจคน
มนุษย์นี้ที่รักอยู่สองสถาน          บิดามารดารักมักเป็นผล
ที่พึ่งหนึ่งพึ่งได้แต่กายตน          เกิด
เป็นคนคิดเห็นจึงเจรจาฯ"
เป็นบทกลอนที่ทำให้สุนทรภู่ต้องบวชเพื่อลี้ภัยทางการเมือง ไปยังวัดอนงค์คาราม
เป็นนิยายแทนแฝงสัญลักษณ์ทางการเมือง

**ประวัติสุดสาคร**
ณ เกาะแก้วพิสดาร นางเงือกได้ให้กำเนิดบุตรชายที่เกิดจากพระอภัยมณี ชื่อ สุดสาคร พระฤๅษีที่อยู่ในเกาะแก้วพิสดารได้เลี้ยงดูและสั่งสอนวิชาต่างๆ ให้สุดสาคร  สุดสาครจึงออกเดินทางตามหาพระบิดา  ที่ออกจากเกาะแก้วพิสดารไป โดยมีสัตว์พาหนะคู่ใจ คือ ม้านิลมังกร ทั้งสองได้หลงไปในเกาะผีสิง จึงต้องต่อสู้กับพวกผีทั้งหมดในเกาะเป็นเวลานานพอสมควร จนเกือบจะเสียท่า แต่ก็รอดมาได้ด้วยความช่วยเหลือจากพระฤๅษีเกาะแก้วพิสดาร  
หลังจากนั้นสุดสาครได้เดินทางต่อจนพบกับชีเปลือย และถูกชีเปลือยล่อลวงเอาม้านิลมังกรและไม้เท้าวิเศษจนถูกผลักตกหน้าผา เดชะบุญที่สุดสาครไม่ตายจึงกลับมาชิงไม้เท้าวิเศษคืนไปได้ที่เมืองแห่งหนึ่ง เจ้าเมืองแห่งนั้นได้รับอุปการะสุดสาครไว้เป็นลูกบุญธรรม จนสุดสาครโตขึ้น จึงออกเดินทางตามหาพระบิดาต่อ โดยครั้งนี้เจ้าเมืองการเวกให้เสาวคนธ์และหัสชัยซึ่งเป็นพระโอรสและพระธิดาของพระองค์ พร้อมทั้งกองเรือรบจำนวนหนึ่งออกเดินทางไปกับสุดสาครด้วย  ระหว่างทางกองเรือของสุดสาครถูกฝูงผีเสื้อยักษ์โจมตีและจับตัวเอาเสาวคนธ์และหัสชัยไป สุดสาครติดตามไปสังหารผีเสื้อยักษ์และชิงตัวทั้งสองคนกลับคืนมาได้สำเร็จและเดินทางออกตามหาพระบิดาต่อไป

**วัฒนธรรมสมัยนิยม**
เรื่องราวของสุดสาครได้นำมาถ่ายทอดในสื่อต่างๆคือ- ภาพยนตร์การ์ตูนสุดสาคร (พ.ศ. 2522)- การ์ตูนแอนเนมิชั่นชุดสุดสาคร- ภาพยนตร์สุดสาคร (พ.ศ. 2549)

**ดูเพิ่ม**
 พระอภัยมณี
หมวดหมู่:ตัวละครในพระอภัยมณี
อำเภอเมืองอ่างทอง

เมืองอ่างทอง เป็นอำเภอศูนย์กลางการปกครอง การบริหาร เศรษฐกิจ และการศึกษาของจังหวัดอ่างทอง

**ที่ตั้งและอาณาเขต**
อำเภอเมืองอ่างทองตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับอำเภอโพธิ์ทองและอำเภอไชโย  - ทิศตะวันออก ติดต่อกับอำเภอมหาราช (จังหวัดพระนครศรีอยุธยา)- ทิศใต้ ติดต่อกับอำเภอป่าโมก- ทิศตะวันตก ติดต่อกับอำเภอวิเศษชัยชาญและอำเภอโพธิ์ทอง

**ประวัติศาสตร์**
อำเภอเมืองอ่างทองเดิมเรียกว่า อำเภอเมือง ตั้งอยู่ริมฝั่งตะวันตกของแม่น้ำเจ้าพระยาตรงวัดไชยสงคราม (วัดกะเขา) ตำบลบ้านแห ต่อมาในปี พ.ศ. 2356 ทางราชการได้ย้ายเมืองอ่างทองไปตั้งที่บริเวณใต้ปากคลองบางแก้ว ตำบลบางแก้ว ทางฝั่งตะวันออกของแม่น้ำเจ้าพระยา อำเภอเมืองจึงย้ายตามไปด้วย ในปี พ.ศ. 2460 ได้เปลี่ยนชื่อเป็น อำเภอบางแก้ว ตามตำบลที่ตั้ง และเปลี่ยนชื่อเป็น อำเภอเมืองอ่างทอง เมื่อปี พ.ศ. 2481

**การแบ่งเขตการปกครอง**

**การปกครองส่วนภูมิภาค**
อำเภอเมืองอ่างทองแบ่งพื้นที่การปกครองออกเป็น 14 ตำบล 81 หมู่บ้าน ได้แก่

**การปกครองส่วนท้องถิ่น**
ท้องที่อำเภอเมืองอ่างทองประกอบด้วยองค์กรปกครองส่วนท้องถิ่น 11 แห่ง ได้แก่- เทศบาลเมืองอ่างทอง ครอบคลุมพื้นที่ตำบลตลาดหลวงและตำบลบางแก้วทั้งตำบล รวมทั้งบางส่วนของตำบลศาลาแดง ตำบลบ้านแห ตำบลบ้านอิฐ ตำบลโพสะ และตำบลย่านซื่อ- เทศบาลตำบลศาลาแดง ครอบคลุมพื้นที่ตำบลศาลาแดง (นอกเขตเทศบาลเมืองอ่างทอง)- เทศบาลตำบลโพสะ ครอบคลุมพื้นที่ตำบลโพสะ (นอกเขตเทศบาลเมืองอ่างทอง)- องค์การบริหารส่วนตำบลป่างิ้ว ครอบคลุมพื้นที่ตำบลป่างิ้วและตำบลมหาดไทยทั้งตำบล- องค์การบริหารส่วนตำบลบ้านแห ครอบคลุมพื้นที่ตำบลบ้านแห (นอกเขตเทศบาลเมืองอ่างทอง)- องค์การบริหารส่วนตำบลตลาดกรวด ครอบคลุมพื้นที่ตำบลตลาดกรวดทั้งตำบล- องค์การบริหารส่วนตำบลบ้านอิฐ ครอบคลุมพื้นที่ตำบลบ้านรีทั้งตำบลและตำบลบ้านอิฐ (นอกเขตเทศบาลเมืองอ่างทอง) - องค์การบริหารส่วนตำบลหัวไผ่ ครอบคลุมพื้นที่ตำบลหัวไผ่ทั้งตำบล- องค์การบริหารส่วนตำบลจำปาหล่อ ครอบคลุมพื้นที่ตำบลจำปาหล่อทั้งตำบล- องค์การบริหารส่วนตำบลคลองวัว ครอบคลุมพื้นที่ตำบลคลองวัวทั้งตำบล- องค์การบริหารส่วนตำบลย่านซื่อ ครอบคลุมพื้นที่ตำบลย่านซื่อ (นอกเขตเทศบาลเมืองอ่างทอง)

**ทรัพยากรธรรมชาติ**
 ทรัพยากรดิน ดินมีความอุดมสมบูรณ์เหมาะสมสำหรับการเกษตร- ทรัพยากรน้ำ อำเภอเมืองอ่างทองมีแหล่งน้ำสำคัญคือ แม่น้ำเจ้าพระยา และคลองบางแก้วที่แยกตัวจากแม่น้ำเจ้าพระยา พร้อมทั้งมีคลองชลประทานครอบคลุมพื้นที่ทุกตำบล ทำให้มีน้ำใช้เพื่อการเกษตรได้ตลอดปี  

**เศรษฐกิจ**
 อาชีพหลัก การเกษตร ผลผลิตทางการเกษตรที่สำคัญ ได้แก่ ข้าว ไม้ผล - อาชีพเสริม การปศุสัตว์เลี้ยงนกกระทา ไก่พื้นเมือง

**สถานศึกษา**
 โรงเรียนสตรีอ่างทอง- โรงเรียนอ่างทองปัทมโรจน์วิทยาคม- โรงเรียนโยธินบูรณะอ่างทอง- วิทยาลัยเทคนิคอ่างทอง- วิทยาลัยนาฏศิลปอ่างทอง สถาบันบัณฑิตพัฒนศิลป์

**การคมนาคม**
 ทางหลวงแผ่นดินหมายเลข 32 (สายเอเชีย)- สถานีขนส่งจังหวัดอ่างทอง

**ดูเพิ่ม**
 รายชื่อสถานที่ท่องเที่ยวในจังหวัดอ่างทอง 

**อ้างอิง**
  www.amphoe.com

เมืองอ่างทอง
อำเภอไชโย

ไชโย เป็นอำเภอหนึ่งของจังหวัดอ่างทอง

**ที่ตั้งและอาณาเขต**
อำเภอไชโยมีอาณาเขตติดต่อใกล้เคียงดังนี้- ทิศเหนือ ติดต่อกับอำเภอพรหมบุรี (จังหวัดสิงห์บุรี)- ทิศตะวันออก ติดต่อกับอำเภอท่าวุ้ง อำเภอเมืองลพบุรี (จังหวัดลพบุรี) อำเภอบ้านแพรก และอำเภอมหาราช (จังหวัดพระนครศรีอยุธยา)- ทิศใต้ ติดต่อกับอำเภอเมืองอ่างทอง- ทิศตะวันตก ติดต่อกับอำเภอโพธิ์ทอง

**ประวัติ**
บ้านไชโยสันนิษฐานว่าอาจตั้งขึ้นเมื่อราวปี พ.ศ. 2128 ในคราวที่สมเด็จพระนเรศวรมหาราชและสมเด็จพระเอกาทศรถได้กรีธาทัพไปรบกับทัพของพระเจ้าเชียงใหม่ในบริเวณที่เป็นอำเภอไชโย ซึ่งจากประวัติศาสตร์ปรากฏว่ามีเพียงชื่อ "บ้านชะไว" และ"บ้านสระเกษ" เท่านั้น พระยาโบราณราชธานินทร์ (พร เดชะคุปต์) สันนิษฐานว่าบ้านไชโยตั้งขึ้นหลังเสร็จสิ้นสงครามดังกล่าว และเพราะเหตุที่ชนะทัพพระเจ้าเชียงใหม่จึงได้ชื่อว่า "บ้านไชโย"
อำเภอไชโยนี้เดิมชาวบ้านเรียกว่า อำเภอบ้านมะขาม เมื่อบ้านไชโยตั้งเป็นอำเภอเมื่อประมาณปี พ.ศ. 2439 โดยทางราชการได้นำชื่อวัดและหมู่บ้านตำบลไชโยมาเป็นชื่ออำเภอ ส่วนชื่ออำเภอบ้านมะขามก็ยกเลิกไป และแม้ที่ว่าการอำเภอจะตั้งอยู่ที่ตำบลจรเข้ร้องก็ไม่ได้ชื่อว่าอำเภอจรเข้ร้อง กลับได้ชื่อว่า อำเภอไชโย เพราะถือว่าชื่อไชโยเป็นสิริมงคลมากกว่า

**การแบ่งเขตการปกครอง**

**การปกครองส่วนภูมิภาค**
อำเภอไชโยแบ่งเขตการปกครองย่อยออกเป็น 9 ตำบล 51 หมู่บ้าน ได้แก่

**การปกครองส่วนท้องถิ่น**
ท้องที่อำเภอไชโยประกอบด้วยองค์กรปกครองส่วนท้องถิ่น 5 แห่ง ได้แก่
*เทศบาลตำบลไชโย ครอบคลุมพื้นที่ตำบลจรเข้ร้อง ตำบลไชยภูมิ ตำบลหลักฟ้า ตำบลชะไว และตำบลตรีณรงค์ทั้งตำบล รวมถึงบางส่วนของหมู่ที่ 1, 4 ของตำบลชัยฤทธิ์- เทศบาลตำบลเกษไชโย ครอบคลุมพื้นที่ตำบลไชโยทั้งตำบล (สุขาภิบาลเกษไชโยเดิม)- องค์การบริหารส่วนตำบลชัยฤทธิ์ ครอบคลุมพื้นที่หมู่ 2–3, 5–6 และบางส่วนของหมู่ที่ 1, 4 ของตำบลชัยฤทธิ์- องค์การบริหารส่วนตำบลเทวราช ครอบคลุมพื้นที่ตำบลเทวราชทั้งตำบล- องค์การบริหารส่วนตำบลราชสถิตย์ ครอบคลุมพื้นที่ตำบลราชสถิตย์ทั้งตำบล

**อ้างอิง**

**แหล่งข้อมูลอื่น**
  www.amphoe.com- การท่องเที่ยวแห่งประเทศไทย

ไชโย
อำเภอแสวงหา

แสวงหา เป็นอำเภอหนึ่งของจังหวัดอ่างทอง

**ที่ตั้งและอาณาเขต**
อำภอแสวงหาตั้งอยู่ห่างจากตัวจังหวัดอ่างทองไปทางทิศตะวันตกเฉียงเหนือ ตามทางหลวงแผ่นดินหมายเลข 3064 (แยกทางหลวงหมายเลข 309 (อ่างทอง) -บรรจบทางหลวงหมายเลข 3032 (ปากดง)) ระยะทางประมาณ 25 กิโลเมตร มีอาณาเขตติดต่อกับอำเภอต่าง ๆ ในจังหวัดอ่างทองและจังหวัดใกล้เคียงดังนี้- ทิศเหนือ ติดต่อกับอำเภอค่ายบางระจัน (จังหวัดสิงห์บุรี)- ทิศตะวันออก ติดต่อกับอำเภอท่าช้าง (จังหวัดสิงห์บุรี) และอำเภอโพธิ์ทอง- ทิศใต้ ติดต่อกับอำเภอโพธิ์ทอง- ทิศตะวันตก ติดต่อกับอำเภอศรีประจันต์ อำเภอสามชุก และอำเภอเดิมบางนางบวช (จังหวัดสุพรรณบุรี)

**ประวัติ**
อำเภอแสวงหา จากร่องรอยหลักฐานทางโบราณคดีที่ค้นพบและปรากฏอยู่ในบริเวณคูเมือง ตำบลห้วยไผ่ ทำให้สันนิษฐานได้ว่าบ้านคูเมืองเป็นเมืองโบราณที่มีมาตั้งแต่สมัยทวารวดีหรือประมาณพุทธศตวรรษที่ 12-13 นอกจากนั้นอำเภอแสวงหายังเคยเป็นสมรภูมิรบของชาวไทยผู้รักชาติที่ต่อสู้กับกองทัพพม่าอย่างกล้าหาญโดยเฉพาะทุ่งบ้านห้วยไผ่ ซึ่งปัจจุบันคือตำบลห้วยไผ่และคลองสะตือสี่ต้น
คำว่า "แสวงหา" หมายถึง การเที่ยวหา การค้นหา สันนิษฐานว่าเดิมพื้นที่ของอำเภอแสวงหาเป็นหมู่บ้านที่เต็มไปด้วยป่าไผ่และไม้นานาชนิด มีสัตว์ป่าอาศัยอยู่ชุกชุม นายพรานที่ล่าสัตว์จำเป็นต้องเที่ยวเสาะหาสัตว์ในป่าบริเวณนั้นซึ่งมีเส้นทางทุรกันดานมาก จึงได้ชื่อว่า "บ้านแสวงหา" และมีหมู่บ้านเรียกว่า "บ้านพราน" ซึ่งเป็นชื่อตำบลหนึ่งในปัจจุบัน

**การแบ่งเขตการปกครอง**

**การปกครองส่วนภูมิภาค**
อำเภอแสวงหาแบ่งพื้นที่การปกครองออกเป็น 7 ตำบล 61 หมู่บ้าน

**การปกครองส่วนท้องถิ่น**
ท้องที่อำเภอแสวงหาประกอบด้วยองค์กรปกครองส่วนท้องถิ่น 8 แห่ง ได้แก่- เทศบาลตำบลแสวงหา ครอบคลุมพื้นที่บางส่วนของตำบลแสวงหา- เทศบาลตำบลเพชรเมืองทอง ครอบคลุมพื้นที่ตำบลแสวงหา (เฉพาะนอกเขตเทศบาลตำบลแสวงหา)- องค์การบริหารส่วนตำบลศรีพราน ครอบคลุมพื้นที่ตำบลศรีพรานทั้งตำบล- องค์การบริหารส่วนตำบลบ้านพราน ครอบคลุมพื้นที่ตำบลบ้านพรานทั้งตำบล- องค์การบริหารส่วนตำบลวังน้ำเย็น ครอบคลุมพื้นที่ตำบลวังน้ำเย็นทั้งตำบล- องค์การบริหารส่วนตำบลสีบัวทอง ครอบคลุมพื้นที่ตำบลสีบัวทองทั้งตำบล- องค์การบริหารส่วนตำบลห้วยไผ่ ครอบคลุมพื้นที่ตำบลห้วยไผ่ทั้งตำบล- องค์การบริหารส่วนตำบลจำลอง ครอบคลุมพื้นที่ตำบลจำลองทั้งตำบล
แสวงหา
อัศเจรีย์

อัศเจรีย์ เป็นเครื่องหมายวรรคตอน หรือชื่อในภาษาอังกฤษว่า exclamation point และ exclamation mark ใช้เขียนหลังคำ วลี หรือ ประโยคที่เป็นคำอุทาน หรือใช้เขียนไว้หลังคำที่เลียนเสียงธรรมชาติ เพื่อให้ผู้อ่านทำเสียงได้เหมาะกับเหตุการณ์ในเรื่องนั้น ๆ  เช่น อุ้ย! มีเงาอะไรผ่านหน้าไป
ใช้อุทานเลียนเสียงธรรมชาติ
ในทางคณิตศาสตร์ เครื่องหมายอัศเจรีย์สามารถต่อท้ายจำนวนเต็มบวก หรือศูนย์ได้ เพื่อให้มีการดำเนินการแฟกทอเรียล (โดยที่เขียนเป็น  แล้วอ่านว่า  แฟกทอเรียล)

**ดูเพิ่ม**
 อัศเจรีย์กลับหัว

**อ้างอิง**

**แหล่งข้อมูลอื่น**
  U+0021 exclamation point — Decode Unicode
หมวดหมู่:เครื่องหมายวรรคตอน
นขลิขิต

นขลิขิต หรือ วงเล็บ ( ) เป็นเครื่องหมายวรรคตอนชนิดหนึ่ง มีลักษณะโค้งเหมือนรอยเล็บ เครื่องหมายด้านซ้ายเรียกว่า วงเล็บเปิด ส่วนด้านขวาเรียกว่า วงเล็บปิด (สำหรับภาษาที่เขียนจากขวาไปซ้ายก็จะเรียกกลับกัน) ปกติใช้สำหรับคลุมข้อความที่ขยายหรืออธิบายจากข้อความอื่นให้ความหมายชัดเจนมากขึ้น

**การใช้งาน**
 ใช้ขยายหรืออธิบายความที่อยู่ข้างหน้า ซึ่งการตัดข้อความในวงเล็บออกก็ไม่ได้ทำให้เนื้อความเสียไป
** ตำบลพระยาไกร อำเภอยานนาวา จังหวัดพระนคร (ปัจจุบันคือ แขวงวัดพระยาไกร เขตบางคอแหลม กรุงเทพมหานคร)- ใช้ขยายความให้ชัดเจนยิ่งขึ้นเพื่อลดความกำกวม
** พระยาอนุมานราชธน (ยง เสฐียรโกเศศ)
** เจ้าพระยาพระคลัง (หน)- ใช้กำกับหัวข้อย่อย ซึ่งอาจเป็นตัวอักษรหรือตัวเลข สามารถใช้วงเล็บปิดเพียงอย่างเดียวก็ได้
** (ก) (ข) (ค) (ง)
** 1) 2) 3)- ใช้คลุมตัวระบุเชิงอรรถหรือการอ้างอิง
** เสียงลือเสียงเล่าอ้าง อันใดพี่เอย (๑)
** ประเพณีเป็นบ่อเกิดของวัฒนธรรม 3- สำหรับวงเล็บเหลี่ยม ใช้คลุมข้อความที่เติมขึ้นเองในการยกอ้างอิงคำกล่าวเพื่อให้อธิบายความหมายได้ดีขึ้น
** "ขายอย่าให้แพง คนเขาจะได้กินลง ฉันขาย ปลาที่ปู่เย็นหาได้ ถูกๆ เอาไปเถอะ ซื้อไปแกงให้พอหม้อ"
** "I appreciate it the honor, but I must refuse"
** "Yf they say the mone is belewe / We must believe that it is true If they say the moon is blue, we must believe that it is true"
** มีการใช้ … แทนส่วนที่ถูกตัดทิ้งไประหว่างกลาง และ sic สำหรับจุดที่สะกดคำผิดพลาดตามต้นฉบับ- ในทางคณิตศาสตร์ และการเขียนโปรแกรม นขลิขิตมักจะหมายถึงส่วนที่มีความสำคัญ ต้องดำเนินการก่อน
** (2 + 4) × 3 = 6 × 3 = 18
** $ch = 0x80 | ($codepoint >> 6) & 0x3f;
** ทั้งนี้ไม่รวมถึงไวยากรณ์เฉพาะของแต่ละภาษาที่ใช้วงเล็บชนิดต่างๆ เป็นส่วนหนึ่งของไวยากรณ์
การเขียนวงเล็บ ควรเว้นวรรคก่อนวงเล็บเปิดหนึ่งเคาะ หลังวงเล็บปิดหนึ่งเคาะ ส่วนข้อความภายในให้เขียนติดกับวงเล็บ  เช่น xxx (yyy) zzz

**นขลิขิตรูปแบบอื่น**
 วงเล็บเหลี่ยม หรือ วงเล็บก้ามปู   ใช้กับสูตรคณิตศาสตร์ สูตรเคมี การเขียนโปรแกรม สัทอักษรสากล และยังใช้ในพจนานุกรม สำหรับบอกคำอ่าน- วงเล็บปีกกา { } ใช้กับสูตรคณิตศาสตร์เช่น เซต และการเขียนโปรแกรม- วงเล็บแหลม หรือ วงเล็บสามเหลี่ยม  ⟨ ⟩ ประกอบขึ้นจากเครื่องหมายน้อยกว่าและมากกว่า ใช้กับการเขียนโปรแกรมเช่น HTML และใช้กับสูตรคณิตศาสตร์ในบางโอกาส
วงเล็บต่อไปนี้เป็นส่วนหนึ่งของไวยากรณ์ภาษาญี่ปุ่นและภาษาจีน มีหน้าที่ใช้งานที่แตกต่างกัน ซึ่งเมื่อเขียนในแนวตั้งก็จะคลุมข้อความตามแนวตั้ง- วงเล็บภูเขา (山括弧) 〈 〉- วงเล็บภูเขาสองชั้น (二重山括弧) 《 》 ใช้คลุมชื่อหนังสือ- วงเล็บตะขอ (鉤括弧) 「 」 ใช้เน้นข้อความคล้ายอัญประกาศ- วงเล็บตะขอสองชั้น (二重鉤括弧) 『 』 ใช้เน้นข้อความคล้ายอัญประกาศ- วงเล็บมุมทึบ (隅付き括弧) 【 】 ใช้คลุมการอ่านออกเสียง- วงเล็บมุมโปร่ง (隅付き括弧(白)) 〖 〗 ใช้คลุมการอ่านออกเสียง- วงเล็บกระดองเต่า (亀甲括弧) 〔 〕- วงเล็บกระดองเต่าสองชั้น (二重亀甲括弧) 〘 〙

**อ้างอิง**
  วงเล็บ หรือ นขลิขิตfix-attempted=yes  คลังความรู้ ราชบัณฑิตยสถาน
หมวดหมู่:เครื่องหมายวรรคตอน
หมวดหมู่:สัญกรณ์คณิตศาสตร์
วินโดวส์โฮมเซิร์ฟเวอร์

วินโดวส์โฮมเซิร์ฟเวอร์ (Windows Home Server, ชื่อรหัส: Q) เป็นระบบปฏิบัติการที่มาจากไมโครซอฟท์ ซึ่งได้ประกาศอย่างเป็นทางการในงาน Consumer Electronics Show (CES) 2007 โดยบิลล์ เกตส์ วินโดวส์โฮมเซิร์ฟเวอร์ออกแบบสำหรับครัวเรือนเพื่อใช้งานในบ้านที่มีเครื่องคอมพิวเตอร์หลายเครื่อง โดยจะให้บริการความสามารถหลักในเรื่องการสำรองข้อมูล แชร์ไฟล์ และ Remote Access
วินโดวส์โฮมเซิร์ฟเวอร์ ใช้ฐานจากวินโดวส์เซิร์ฟเวอร์ 2003 SP2 โดยมีส่วนติดต่อกับผู้ใช้ที่ออกแบบให้ใช้งานง่ายสำหรับผู้ใช้ทั่วไป โดยไม่ต้องมีความรู้เรื่องการดูแลเซิร์ฟเวอร์ ซึ่งสามารถเข้าถึงได้ทั้งผ่านเว็บ หรือผ่านโปรแกรมเชื่อมต่อของมันเอง โดยวินโดวส์โฮมเซิร์ฟเวอร์นั้นไม่ต้องการอุปกรณ์ต่อพ่วงอย่างเมาส์ หรือคีย์บอร์ดแต่อย่างใด โดยใช้เครื่องคอมพิวเตอร์อีกเครื่องที่ติดตั้งวินโดวส์เอกซ์พี หรือวินโดวส์วิสตาในการเชื่อมต่อเข้าสู่วินโดวส์โฮมเซิร์ฟเวอร์เพื่อบริหารจัดการแทน
วินโดวส์โฮมเซิร์ฟเวอร์ ยังสามารถทำงานร่วมกับ Time Machine โปรแกรมสำรองข้อมูลของ Mac OS X v10.5 Leopard"
วินโดวส์โฮมเซิร์ฟเวอร์ได้มีกำหนดการที่ออกเมื่อปลายปี พ.ศ. 2550

**ความสามารถ**
 Centralized Backup - สามารถสำรองข้อมูลได้ถึง 10 เครื่องคอมพิวเตอร์โดยใช้เทคโนโลยี Single Instance Store ในการหลีกเลี่ยงสำรองไฟล์เดียวกัน แม้ว่าไฟล์นั้นมีอยู่ในหลายเครื่องคอมพิวเตอร์- Health Monitoring - สามารถตรวจสอบสถานะเครื่องคอมพิวเตอร์ทั้งหมดในเน็ตเวิร์กจากทีเดียว ซึ่งรวมถึงสถานะไฟร์วอลล์ และโปรแกรมป้องกันไวรัส- File Sharing - เป็นจุดศูนย์กลางในการแชร์ไฟล์ต่าง ๆ- Printing Sharing - เป็นจุดศูนย์กลางในการแชร์เครื่องพิมพ์สำหรับผู้ใช้ทั้งหมดในเน็ตเวิร์ก- Previous Versions - ใช้ความสามารถ Volume Shadow Copy โดยสามารถดึงไฟล์รุ่นก่อนหน้านี้ได้ แม้ว่าไฟล์นั้นจะถูกเขียนทับไปแล้ว- Headless Operation - ไม่มีหน้าจอ คีย์บอร์ด หรือเมาส์เชื่อมต่อโดยตรง ซึ่งคล้ายกับ router - Remote Administration - มีส่วนติดต่อกับผู้ใช้ใหม่ ในการบริหารจัดการด้วยการรีโมตเข้ามา- Remote Access Gateway - สามารถเชื่อมต่อมาเครื่องคอมพิวเตอร์ใดก็ได้ในเน็ตเวิร์ก จากข้างนอก- Media Streaming - รองรับการส่งเพลงหรือวิดีโอต่าง ๆ ไปที่เอกซ์บอกซ์ 360 หรือ Windows Media Player- Data Redundancy - ข้อมูลที่สำรองจะถูกทำสำเนาไปยังฮาร์ดดิสก์หลายตัว ป้องกันข้อมูลสูญหายในกรณีฮาร์ดดิสก์หนึ่งตัวล้มเหลว- Expandable Storage - แหล่งเก็บข้อมูลรวมเป็นหนึ่งเดียวกันหมดเหมือนมีเพียงไดร์ฟเดียว และสามารถเพิ่มความจุได้อย่างง่าย เช่นต่ออาร์ดดิสก์ภายนอกเพิ่มผ่านยูเอสบี

**อ้างอิง**

**แหล่งข้อมูลอื่น**
  หน้าหลักวินโดวส์โฮมเซิร์ฟเวอร์ date=2021-12-26  -  วิดีโอสาธิตตัวอย่างการใช้งาน date=2007-02-06  -  บล็อกวินโดวส์โฮมเซิร์ฟเวอร์ date=2008-01-20  -  บล็อกจีเอ็มสำหรับวินโดวส์โฮมเซิร์ฟเวอร์ date=2007-01-25  -  เว็บไซต์ทางการของวินโดวส์โฮเซร์ฟเวอร์ 
หมวดหมู่:ไมโครซอฟท์ วินโดวส์
โดเมน (ชีววิทยา)

ไฟล์:Phylogenetic tree.svg|thumb|right|250px|ต้นไม้แสดงการจำแนกตามวิวัฒนาการชาติพันธุ์ตามข้อมูลอาร์อาร์เอ็นเอ (rRNA) แสดงการแยกระหว่างแบคทีเรีย อาร์เคีย และยูแคริโอต 
โดเมน (domain) ในทางชีววิทยา อนุกรมวิธานวิทยาคำว่า โดเมน (n หรือ n) (ละติน: regio), หรือ อาณาจักร (dominion) ซูเปอร์คิงดอม (superkingdom), อาณาจักร (realm), หรือ จักรวรรดิ (empire) เป็นอันดับทางอนุกรมวิธานชั้นที่สูงที่สุดในลำดับการจำแนกประเภทของสิ่งมีชีวิตทั้งหมด ซึ่งถูกนำเสนอการจัดอันดับอนุกรมวิธานในระบบสามโดเมนที่พัฒนาโดย คาร์ล โวเซ (Carl Woese), ออตโต คานด์เลอร์ (Otto Kandler) และ มาร์ค วีลิส (Mark Wheelis) ในปี ค.ศ. 1990
ตามระบบโดเมน, ต้นไม้ชีวิตประกอบด้วยสามโดเมนคือ อาร์เคีย (Archaea), แบคทีเรีย (Bacteria), และ ยูแคริโอต (Eukarya) หรือสองโดเมนคือ อาร์เคียและแบคทีเรีย โดยยูคาริโอตรวมอยู่ในอาร์เคีย ในโมเดลสามโดเมน อาร์เคียและแบคทีเรียเป็นโปรคาริโอต (prokaryotes) ซึ่งเป็นสิ่งมีชีวิตเซลล์เดียวที่ไม่มีเยื่อหุ้มเซลล์หุ้มนิวเคลียส สิ่งมีชีวิตทั้งหมดที่มีนิวเคลียสและออร์แกเนลล์ที่มีเยื่อหุ้มจะรวมอยู่ในยูคาริโอตาและเรียกว่า ยูคาริโอต (eukaryotes)
ชีวิตที่ไม่ใช่เซลล์ เช่น ไวรัส จะไม่รวมอยู่ในระบบนี้ ระบบทางเลือกของระบบสามโดเมนรวมถึงระบบสองอาณาจักร (ที่มีอาณาจักร โปรคาริโอตาและยูคาริโอตา) และสมมติฐานอีโอไซต์ (ที่มีสองโดเมนของแบคทีเรียและอาร์เคีย โดยยูคาริโอตาเป็นสาขาของอาร์เคีย)

** อ้างอิง**

**แหล่งข้อมูลอื่น**
 title=Learn Biology: Classification-Domains
หมวดหมู่:บทความเกี่ยวกับ ชีววิทยา ที่ยังไม่สมบูรณ์
หมวดหมู่:ชีววิทยา
ปู

ปู เป็นสัตว์พวกเท้าปล้องชนิดหนึ่ง อยู่ในไฟลัมอาโทรโพดา ในอันดับฐานบราชีอูรา (Brachyura) มีลักษณะสิบขา มีหลายชนิดที่อยู่ทั้งน้ำจืดและทะเล รวมถึงอยู่แต่เฉพาะบนบก
ปูจะมีกระดองซึ่งเป็นแคลเซียมแข็ง มีลักษณะสมมาตร แอบโดเมนพับลงไปอยู่ใต้กระดอง ซึ่งเป็นลักษณะสำคัญของอันดับฐานนี้ มีก้ามใหญ่ 1 คู่ มีขาเดิน 4 คู่ แตกออกเป็นรัศมีไปทางด้านข้างลำตัว หนวดคู่ที่ 2 อยู่ระหว่างตา ส่วนหาง ไม่มีหน้าที่ชัดเจน และไม่มีแพนหาง
ปูในแนวปะการังมีหลายกลุ่มหลายรูปร่างโดยสัมพันธ์กับพฤติกรรม ปูหลายชนิดอาศัยตามพื้นทราย จะมีขาว่ายน้ำหรือกรรเชียงคล้ายปูม้า บางชนิดตัวใหญ่ มีกระดองแข็งคล้ายปูทะเล มีขาสั้นและแข็งแรงเพื่อเกาะยึดกับหิน เช่นปูใบ้ก้ามดำ 
ปูบางชนิดมีรูปร่างแปลกเพื่อพรางตัวเข้ากับสภาพแวดล้อม บางชนิดมีสีและลักษณะกระดองเหมือนกัลปังหา ปะการังอ่อน หรือดาวขนนก ในจำนวนนี้ยังมีปูที่นำฟองน้ำหรือสาหร่ายมาติดตามตัวเพื่อใช้พรางกาย 
ปูกลุ่มหนึ่งที่มีวิวัฒนาการมากกว่ากลุ่มอื่นคือ ปูเสฉวนจะเปลี่ยนส่วนท้องให้นิ่มและขดงอเพื่อสามารถเข้าไปอยู่ในเปลือกหอย นำเปลือกหอยติดตัวไปด้วยตลอดเวลา ซึ่งจะจัดอยู่ในอันดับฐานปูปลอม (Anomura)
ปัจจุบันปูได้รับการจำแนกไว้แล้วกว่า 6,000 ชนิด ส่วนใหญ่พบในแถบอินโด-แปซิฟิก ในประเทศไทยพบแล้วรวม 824 ชนิด

**อ้างอิง**

**ดูเพิ่ม**
 Anomura

**แหล่งข้อมูลอื่น**

หมวดหมู่:สัตว์น้ำ
หมวดหมู่:สัตว์ขาปล้อง
หมวดหมู่:ครัสเตเชียนเศรษฐกิจ
ลัทธิ

ลัทธิ (ลทฺธิ; doctrine) หมายถึง คติความเชื่อ ความคิดเห็น และหลักการ เกี่ยวกับศาสนา ปรัชญา การเมือง เศรษฐกิจ หรือสังคม ที่นับถือและปฏิบัติตามสืบเนื่องกันมา จนเป็นอุดมการณ์ของกลุ่มชนหรือสำนักวิชาการต่าง ๆ  เช่น สังคมนิยม ชาตินิยม ทุนนิยม

**อ้างอิง ==
การพิสูจน์ทฤษฎีบทด้วยคอมพิวเตอร์

การพิสูจน์ทฤษฎีบทด้วยคอมพิวเตอร์ เป็นบทพิสูจน์ทฤษฎีทางคณิตศาสตร์ที่มีบางส่วนถูกสร้างขึ้นโดยคอมพิวเตอร์ บทพิสูจน์ที่ใช้คอมพิวเตอร์ช่วยส่วนใหญ่ในปัจจุบัน มักใช้วิธีการพิสูจน์โดยการลองทุกความเป็นไปได้ของทฤษฎีที่พยายามพิสูจน์อยู่ ทฤษฎีบทสี่สีเป็นทฤษฎีใหญ่อันแรกที่ถูกพิสูจน์ด้วยคอมพิวเตอร์
แนวคิดของวิธีการนี้ คือการให้คอมพิวเตอร์รับหน้าที่ทำการคำนวณอันยืดยาว โดยใช้เทคนิคเลขคณิตเชิงช่วงในการควบคุม ไม่ให้มีความผิดพลาดมากเกินไป นั่นคือ เราสามารถมองการคำนวณที่ซับซ้อน เป็นลำดับของการคำนวณพื้นฐาน (เช่น +, -, *, /) ผลที่ได้จากการคำนวณพื้นฐานแต่ละขั้นนี้ เป็นผลโดยประมาณเนื่องจากคอมพิวเตอร์มีความแม่นยำจำกัด อย่างไรก็ตาม เราสามารถสร้างช่วงของคำตอบที่ถูกต้องได้จากผลโดยประมาณนี้ จากนั้นเราสามารถดำเนินการขั้นตอนต่อๆไป โดยการทำการคำนวณระหว่างช่วงของตัวเลขแต่ละตัวที่ได้มา
นอกจากนี้ ในสาขาวิจัยทางด้านปัญญาประดิษฐ์ ยังได้มีความพยายาม ที่จะสร้างบทพิสูจน์ใหม่ที่กระชับและชัดเจนกว่าเดิม โดยการใช้เทคนิคการให้เหตุผลโดยเครื่องจักร เช่น การค้นหาแบบฮิวริสติก ตัวพิสูจน์โดยอัตโนมัติดังกล่าวนี้ ได้ช่วยพิสูจน์ทฤษฏีใหม่ๆ อีกทั้งยังสร้างบทพิสูจน์ใหม่ๆ ให้กับทฤษฏีที่เคยได้รับพิสูจน์มาแล้วอีกด้วย

**เป้าหมายเชิงปรัชญา**
การพิสูจน์ทฤษฎีบทด้วยคอมพิวเตอร์ เป็นประเด็นที่มีการโต้เถียงกันมากในวงการคณิตศาสตร์ นักคณิตศาสตร์บางคนมีความเชื่อว่า บทพิสูจน์ที่ใช้คอมพิวเตอร์ช่วยอันแสนยืดยาวนั้น ไม่ถือเป็นบทพิสูจน์ทางคณิตศาสตร์จริงๆ เนื่องจากบทพิสูจน์แบบนี้ เต็มไปด้วยขั้นตอนการให้เหตุผลทางคณิตศาสตร์ ที่ยาวเกินกว่าที่มนุษย์จะสามารถตรวจสอบได้ และรู้สึกว่านักคณิตศาสตร์ถูกบังคับให้ไว้ใจ ในการเขียนโปรแกรมคอมพิวเตอร์
ในทางกลับกัน เราสามารถถามคำถามโต้กลับได้ว่า หากมนุษย์ไม่ไว้ใจคอมพิวเตอร์ให้ทำการคำนวณอันยืดยาวแล้ว เหตุใดเราจึงไว้ใจในการใช้เหตุผลอันยืดยาวไม่แพ้กัน ของนักคณิตศาสตร์บางคน?

**อ้างอิง**
 Lenat, D.B., (1976), AM: An artificial intelligence approach to discovery in mathematics as heuristic search, Ph.D. Thesis, STAN-CS-76-570, and Heuristic Programming Project Report HPP-76-8, Stanford University, AI Lab., Stanford, CA.

**แหล่งข้อมูลอื่น**
 Edmund Furse;  Why did AM run out of steam? date=2006-05-28 - Keith Devlin;  Last doubts removed about the proof of the Four Color Theorem date=2005-02-06 , MAA Online, January 2005
หมวดหมู่:ปัญญาประดิษฐ์
หมวดหมู่:วิธีการเชิงรูปนัย (formal method)
หมวดหมู่:ปรัชญาทางคณิตศาสตร์
หมวดหมู่:การพิสูจน์
รายชื่อผู้กำกับการแสดงยอดเยี่ยม รางวัลภาพยนตร์ไทย

รายชื่อผู้กำกับภาพยนตร์ ที่ได้รับรางวัลผู้กำกับการแสดงยอดเยี่ยม

**พ.ศ. 2500 - 2509=== 
ไฟล์:ทวี ณ บางช้าง 1952.jpg|thumb|120px|มารุต
ไฟล์:รัตน์ เปสตันยี.jpg|thumb|120px|รัตน์ เปสตันยี

**พ.ศ. 2510 - 2519**

**พ.ศ. 2520 - 2529**

**พ.ศ. 2530 - 2539**

**พ.ศ. 2540 - 2549**
ไฟล์:Nonzee Nimibutr in Chiang Mai 2014.jpg|thumb|120px|นนทรีย์ นิมิบุตร
ไฟล์:Pen ek Rattanaruang June 5 2007.jpg|thumb|120px|เป็นเอก รัตนเรือง

**พ.ศ. 2550 - 2559**
ไฟล์:Chukiat Sakveerakul 20071120 002.jpg|thumb|120px|ชูเกียรติ ศักดิ์วีระกุล
ไฟล์:Apichatpong.jpg|thumb|120px|อภิชาติพงศ์ วีระเศรษฐกุล 
ไฟล์:เต๋อนวพล.jpg|thumb|120px|นวพล ธำรงรัตนฤทธิ์

**พ.ศ. 2560 - 2569**

**อ้างอิง**
 หนึ่งเดียว, พิพิธภัณฑ์หนังไทย ฉบับ ประวัติการณ์ที่สุดหนังไทย, สำนักพิมพ์ Popcorn, 2549, http://www.popcornmag.com date=2019-06-21  - ISBN 974-94228-8-0
!
ถุงน้ำดี

โครงสร้างของถุงน้ำดีและระบบท่อน้ำดี
ถุงน้ำดี (Gallbladder) เป็นอวัยวะในช่องท้องที่ทำหน้าที่ในการเก็บสะสมน้ำดี (bile) เพื่อช่วยในการย่อยอาหาร โดยจะมีโครงสร้างที่ติดต่อกับตับซึ่งเป็นอวัยวะที่ผลิตน้ำดี และลำไส้เล็กตอนต้น ซึ่งเป็นบริเวณที่มีการปล่อยน้ำดีออกสู่ทางเดินอาหาร

**กายวิภาคศาสตร์**
ถุงน้ำดีจะวางตัวอยู่ทางพื้นผิวด้านหน้าของตับ โดยทั่วไปจะมีความยาวประมาณ 7-10 เซนติเมตร และมีสีเขียวคล้ำซึ่งเป็นสีของน้ำดีที่เก็บสะสมอยู่ภายใน ถุงน้ำดีจะมีทางติดต่อกับตับและลำไส้เล็กตอนต้นโดยระบบท่อน้ำดี (biliary tract) โดยจะมีท่อถุงน้ำดี (cystic duct) เป็นท่อที่ต่อออกมาโดยตรงจากถุงน้ำดี ซึ่งจะไปเชื่อมต่อกับท่อน้ำดีใหญ่ในตับ (common hepatic duct) เพื่อรวมเป็นท่อน้ำดีใหญ่ (common bile duct) ซึ่งท่อน้ำดีใหญ่นี้จะไปเชื่อมรวมกับท่อตับอ่อน (pancreatic duct) แล้วเปิดออกสู่รูเปิดขนาดใหญ่ในลำไส้เล็กตอนต้น ซึ่งเรียกว่า เมเจอร์ ดูโอดีนัล แอมพูลา (major duodenal ampulla)

**ระบบไหลเวียนเลือดของถุงน้ำดี**
หลอดเลือดแดงที่นำเลือดออกซิเจนสูงมาเลี้ยงถุงน้ำดี คือหลอดเลือดแดงถุงน้ำดี (cystic artery) ซึ่งเป็นแขนงหนึ่งของหลอดเลือดแดงตับ ส่วนหลอดเลือดดำที่นำเลือดออกจากถุงน้ำดีคือ หลอดเลือดดำถุงน้ำดี (cystic vein) ซึ่งจะเทเข้าสู่หลอดเลือดดำพอร์ทัลต่อไป นอกจากนี้ ทั้งหลอดเลือดแดงและหลอดเลือดดำของถุงน้ำดีจะวางตัวขนานไปกับท่อถุงน้ำดีอีกด้วย

**เส้นประสาท**
ถุงน้ำดีจะถูกควบคุมโดยการทำงานของระบบประสาทอัตโนมัติ โดยมีเส้นประสาทเวกัส (vagus nerve) และปมประสาทซิลิแอค (celiac ganglion) ที่อยู่ในช่องท้อง เป็นโครงสร้างจากระบบประสาทที่มาเลี้ยง

**หน้าที่การทำงาน**
ถุงน้ำดีมีหน้าที่ในการเก็บสะสมน้ำดีได้ประมาณ 50 มิลลิลิตร (1.7 ออนซ์) โดยการหลั่งของน้ำดีจะถูกกระตุ้นเมื่ออาหารที่มีไขมันเป็นส่วนประกอบถูกลำเลียงเข้ามาในลำไส้เล็ก ซึ่งจะทำให้มีการหลั่งของฮอร์โมนคอลิซิสโทไคนิน (cholecystokinin) ทำให้มีการหลั่งน้ำดีออกมา นอกจากนี้ ถุงน้ำดียังมีหน้าที่ในการทำให้น้ำดีที่ผลิตจากตับมีความเข้มข้นมากขึ้น ซึ่งอาศัยการดูดซึมน้ำโดยเซลล์เยื่อบุผิวของถุงน้ำดี

**โรคของถุงน้ำดี**
 นิ่วในถุงน้ำดี (gallstone หรือ cholelithiasis) เป็นโรคของถุงน้ำดีที่พบได้บ่อย โดยที่นิ่วในถุงน้ำดีเกิดจากการตกผลึกของคอเลสเตอรอล เลซิทิน และกรดน้ำดี ซึ่งเป็นองค์ประกอบหลักของน้ำดี เมื่อนิ่วผ่านลงมาในท่อน้ำดีก็จะทำให้เกิดการปวดท้อง โดยเฉพาะในช่วงระหว่างมื้ออาหาร ในกรณีที่ก้อนนิ่วไปอุดตันส่วนใดส่วนหนึ่งของระบบท่อน้ำดี จะทำให้เกิดอาการปวดบิดรุนแรง ที่เรียกว่า ไบเลียรี่ โคลิค (biliary colic) ซึ่งต้องนำส่งโรงพยาบาลทันที ผู้ป่วยที่มีนิ่วในถุงน้ำดียังมีอาการดีซ่าน และอาจเกิดความผิดปกติของตับอีกด้วย- ถุงน้ำดีอักเสบ (cholecystitis) เป็นอาการอักเสบที่เกิดขึ้นในถุงน้ำดีและทำให้เกิดอาการปวดท้อง โดยส่วนใหญ่จะเกิดจากการมีนิ่วในถุงน้ำดีจนเกิดการติดเชื้อแบคทีเรียที่บริเวณนั้น- มะเร็งถุงน้ำดี (cancer of gallbladder) เป็นโรคที่พบได้ไม่มาก แต่อันตรายถึงชีวิต โดยมักจะมีสาเหตุมาจากนิ่วในถุงน้ำดี การบริโภคแอลกอฮอล์มากๆ หรือโรคอ้วน ผู้ป่วยจะมีอาการของดีซ่าน น้ำหนักลด มีน้ำคั่งในช่องท้อง และมีโอกาสเสียชีวิตสูงมากแม้ว่าจะทำการรักษาโดยการผ่าตัด

**อ้างอิง**
หมวดหมู่:กายวิภาคศาสตร์ของสัตว์
หมวดหมู่:ระบบทางเดินอาหาร
หมวดหมู่:อวัยวะ
หมวดหมู่:กายวิภาคศาสตร์ของมนุษย์
หมวดหมู่:ท้อง
หมวดหมู่:วิทยาตับ
แม่แบบ:เหตุการณ์ปัจจุบัน/2550 มกราคม 10

* กระทรวงการต่างประเทศแถลงว่า ได้ยกเลิกหนังสือเดินทางทางการทูตของอดีตนายกรัฐมนตรี ทักษิณ ชินวัตร และภริยาแล้ว  (กรุงเทพธุรกิจ)
}
กรดคาร์บอกซิลิก

โครงสร้างของกรดคาร์โบซิลิก
โครงสร้าง 3 มิติของกรดคาร์โบซิลิก
กรดคาร์บอกซิลิก (carboxylic acids) คือ กรดอินทรีย์ (organic acids) ที่ประกอบไปด้วยหมู่ฟังก์ชัน คาร์บอกซิล (carboxyl group), ซึ่งมี สูตรเคมี คือ - (C=O) -OH, ซึ่งปรกติเขียนอยู่ในรูป-COOH. โดยทั่วไปกรดคาร์บอกซิลิกในรูปของเกลือ หรือ ประจุลบ จะถูกเรียกว่า คาร์บอกซิเลท (carboxylates) นอกจากนี้ในสารประกอบอาจมีหมู่คาร์บอกซิลมากกว่า 1 หมู่ต่อ 1 โมเลกุล

**คุณสมบัติทางกายภาพ**
กรดคาร์บอกซิลิกมีอยู่ทั่วไปในธรรมชาติและโดยปกติแล้วมีคุณสมบัติเป็นกรดอ่อน (weak acids) นั่นก็คือเมื่อกรดคาร์บอกซิลิกละลายในน้ำก็จะเกิดการแตกตัวเพียงบางส่วนให้ H+ และRCOO− ตัวอย่างเช่น ที่อุณภูมิห้องกรดน้ำส้ม (acetic acid) เกิดการแตกตัวเพียงแค่ 0.02% ในสารละลาย
ออกซิเจน 2 อะตอมในโมเลกุลมีแนวโน้มที่จะดึงเอาอิเล็กตรอนมาจากอะตอมไฮโดรเจน ซึ่งทำให้โปรตอน หลุดออกจากโมเลกุลได้ง่ายขึ้น นอกจากนี้ความป็นกรดของกรดคาร์บอกซิลิกยังสามารถอธิบายได้จากผลของ resonance effects นั่นคือเมื่อเกิดการแตกตัวของกรดคาร์บอกซิลิกประจุลบจะเกิดการเคลื่อนที่ (delocalized) ระหว่างออกซิเจนอะตอม 2 อะตอมทำให้โมเลกุลเสถียรขึ้น นอกจากนี้ พันธะระหว่างคาร์บอน-ออกซิเจนจะมีลักษณะที่เรียกว่า กึ่งพันธะคู่ (partial double bond characteristic)
ใน อินฟราเรดสเปคตรัม (infrared spectrometry) สเปคตรัมของหมู่ไฮดรอกซี (O-H) ของหมู่คาร์บอกซิล (carboxyl group) ปรากฏที่ตำแหน่ง 2500 ถึง 3000 cm-1 ใน 1H NMR spectrometry สเปคตรัมของไฮโดรเจนของหมู่ไฮดรอกซี ปรากฏที่ตำแหน่ง 10-13 ppm
หมวดหมู่:สารประกอบอินทรีย์